
ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ
----------------------------------------------------------------------------------------------


Ղեկավարվելով «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ, 6-րդ և 7-րդ մասերով և 9-րդ հոդվածի 5-րդ մասով՝ Հայաստանի Հանրապետության կառավարությունը    ո ր ո շ ու մ     է.
1. Հայաստանի Հանրապետության սեփականությունը հանդիսացող՝ Հայաստանի Հանրապետության Շիրակի մարզ, համայնք Գյումրի (քաղաք), Մուշ-2 թաղամաս 4/18 հասցեում գտնվող դպրոցի շենքի (կադաստրային ծածկագիրը՝ 08-001-0125-0003-001) նկուղից՝ 311.64 քառ. մետր մակերեսով, 1-ին և 2-րդ հարկերից ընդամենը՝ 633․54 քառ. մետր մակերեսով տարածքները, 35․14 քառ. մետր մակերեսով կաթսայատունը (կադաստրային ծածկագիրը՝ 08-001-0125-0003-002) և 0․4306 հա մակերեսով հողամասից (կադաստրային ծածկագիրը՝ 08-001-0125-0003)՝ 0․21128 հա մակերեսով հողատարածքը ((անշարժ գույքի նկատմամբ իրավունքների պետական գրանցման վկայական N 04022019-08-0032, հաշվեկշռային արժեքը՝ 0 ՀՀ դրամ) այսուհետ՝ անշարժ գույք)՝ համաձայն հավելվածի, հետ վերցնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեից (այսուհետ՝ կոմիտե) և ամրացնել (հանձնել) Հայաստանի Հանրապետության շրջակա միջավայրի նախարարության էկոպարեկային ծառայությանը (այսուհետ՝ ծառայություն)՝ ծառայության Հայաստանի Հանրապետության Շիրակի և Արագածոտնի մարզային վարչության և նույն վարչության Գյումրու տեղամասի տեղակայման, վարչության և տեղամասի աշխատակիցների (ծառայողների) համար անհրաժեշտ աշխատանքային պայմաններ ստեղծելու նպատակով։
2. Կոմիտեի նախագահին՝
[bookmark: _GoBack]1) սույն որոշումն ուժի մեջ մտնելուց հետո մեկամսյա ժամկետում «Գյումրու թիվ 23 միջնակարգ դպրոց» պետական ոչ առևտրային կազմակերպության հետ կնքել 2013 թվականի հունվարի 18-ին կնքված ոչ բնակելի տարածքի անհատույց օգտագործման թիվ 17/0013 պայմանագրում (սեղանամատյան՝ N 219, փոփոխությունը՝ 2019 թվականի փետրվարի 19-ի համաձայնագրով, գրանցամատյան՝ N 2758, անշարժ գույքի նկատմամբ իրավունքների պետական գրանցման վկայական N 25022019-08-0019) սույն որոշումից բխող փոփոխություն կատարելու մասին համաձայնագիր (այսուհետ՝ համաձայնագիր)՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման «Գյումրու թիվ 23 միջնակարգ դպրոց» պետական ոչ առևտրային կազմակերպության միջոցների հաշվին.
2) սույն որոշման 2-րդ կետի 1-ին ենթակետով սահմանված աշխատանքները կատարելուց հետո մեկամսյա ժամկետում՝ ծառայության պետի հետ համատեղ ապահովել սույն որոշման 1-ին կետում նշված անշարժ գույքի՝ օրենքով սահմանված կարգով հանձնման-ընդունման աշխատանքների կատարումը՝ հիմք ընդունելով անշարժ գույքի փաստացի վիճակը:

